wickkiey/tamil-wikipedia-markdown huggingface dataset:
# எம். எம். ஈ. எஸ் மகளிர் கலை மற்றும் அறிவியல் கல்லூரி



**எம்.எம்.ஈ.எஸ். மகளிர் கலை மற்றும் அறிவியல் கல்லூரி** என்பது தமிழ்நாட்டில் திருவள்ளுவர் பல்கலைக்கழகத்தின் இணைவு பெற்றுள்ள ஒரு தனியார் கல்லூரி ஆகும். இக்கல்லூரி தமிழ்நாட்டில் இராணிப்பேட்டை மாவட்டத்திலுள்ள மேல்விஷாரம் என்னும் ஊரில் செயல்பட்டு வருகின்றது.  

## அறிமுகம்
இக்கல்லூரி பெண்கல்வியை ஊக்குவிக்கும் வகையில் செயல்பட்டு வருகின்றது. இக்கல்லூரி 2007இல் தொடங்கப்பட்டது.  

## படிப்புகள்
இக்கல்லூரியில் பின்வரும்படிப்புகள் வழங்கப்பட்டு வருகின்றன.  
1. கலை, அறிவியல் - இளங்கலை
1. கலை, அறிவியல் - முதுகலை
# நிர்மல் பிரபா போர்தோலோய்


**நிர்மல் பிரபா போர்தோலோய் (Nirmal Prabha Bordoloi)** (பிறப்பு: 1932-1933 - இறப்பு :2004 சூன் 1) அசாமிய இலக்கியத்துடன் தொடர்புடைய இவர் ஓர் சிறந்த இந்திய கவிஞரும், பாடலாசிரியரும் மற்றும் நாட்டுப்புறவியலாளரும் ஆவார். 1991இல் அசாமின் கோல்பாரா மாவட்டத்தில் உள்ள துத்னாயில் நடைபெற்ற அசாம் இலக்கிய மன்றத்தின் தலைவராக இருந்தார். 1983ஆம் ஆண்டில் சாகித்ய அகாதமி விருது போன்ற பல குறிப்பிடத்தக்க விருதுகளை இவர் பெற்றுள்ளார். இவரது கவிதை புத்தகம் *சுதீர்கா தின் அரு ரிது*, 1957 இல் குழந்தைகள் இலக்கியத்திற்கான குடியரசுத்தலைவர் விருது மற்றும் 1977 மற்றும் 1989ஆம் ஆண்டுகளில் இரண்டு முறை அசாம் சாகித்ய சபா விருது ஆகியவற்றை வென்றுள்ளது. இவரது அறிவார்ந்த புனைகதை அல்லாத புத்தகங்களுக்காக `தினார் பிசாத் தின் மற்றும் `தெபி ' ஆகிய முறையே பெற்றுள்ளார். 1987 ஆம் ஆண்டில் இவருக்கு 'சரசுவதி சம்மன்' பட்டம் வழங்கப்பட்டது.  

## வாழ்க்கை மற்றும் தொழில்
போர்தோலோய் தனது 11 வயதில் குழந்தைத் திருமணம் செய்து கொண்டார். அதன்பிறகு இவர் படித்து பட்டங்களை பெற்றார். இவர் தனது 13 வயதில் ஒரு மகளுக்கு தாயானார். போர்தோலோய் 54 அசாமிய மற்றும் ஆங்கில புத்தகங்களையும் ஆயிரக்கணக்கான பாடல்களையும் எழுதினார். `கபிதா: மோன் ஃபரிங்கர் ரோங் ',` சமிபேசு', `அந்தராங் ',` அசமர் லுகோ சங்கோன்கிருதி', `சிபா ',` அசமர் லுகோ கபிதா' போன்ற புத்தகங்களில் முக்கியமானவை. இவர், குவஹாத்தி பல்கலைக்கழகத்தின் அசாமி துறையின் தலைவராக இருந்தார். போர்தோலோய் 2004 சூன் இ அன்று தனது 71ஆவது வயதில் இறந்தார்.
# அனுஸ்ரீ

**அனுஸ்ரீ நாயர்** (பிறப்பு: அக்டோபர் 24, 1990), என்பவர், மலையாளத் திரைப்படங்களில் தோன்றும் ஒரு இந்திய நடிகையாவார். இவர் 2012 ஆம் ஆண்டு வெளிவந்த *டயமண்ட் நெக்லெஸ்* திரைப்படத்தின் மூலம் மலையாளத் திரையுலகில் அறிமுகமானார்.  
மற்றும் பல மலையாளப் படங்களில் முக்கிய கதாபாத்திரங்களில் நடித்துள்ளார்.  

## ஆரம்ப கால வாழ்க்கை
1990 ஆம் ஆண்டு அக்டோபர் 24 ஆம் தேதி கேரளாவை சார்ந்த கேரள நீர் ஆணையத்தின் எழுத்தரான முரளீதரன் பிள்ளை, ஷோபனா தம்பதியானருக்கு அனுஸ்ரீ பிறந்தார். இவர்கள் கொல்லம் மாவட்டத்தில் காமுகும்சேரியில் வசிக்கிறார்கள்.  

## தொழில்
இயக்குநர் லால் ஜோஸ் தீர்ப்பாளராக பங்கெடுத்த சூர்யா டிவி நேரடி நிகழ்வான *விவேல் ஆக்டிவ் ஃபேர் பிக் பிரேக்* நிகழ்ச்சியில் போட்டியிட வந்திருந்த அனுஸ்ரீ இயக்குநர் லால் ஜோஸைக் கவர்ந்தார், இதுவே லால் ஜோஸ் இயக்கி வெளிவந்த *டைமண்ட் நெக்லஸ்* என்ற திரைப்படத்தில் *கலாமண்டலம் ராஜஸ்ரீ* என்ற கதாப்பாத்திரத்தில் நடிப்பதற்கான வாய்ப்பை அனுஸ்ரீக்கு உருவாக்கி தந்தது.  

## திரைப்படங்கள்
| Year | Title | Role | Notes |
| --- | --- | --- | --- |
| 2012 | *டைமண்ட் நெக்லஸ்* | கலா மண்டலம் ராஜஸ்ரீ |  |
| 2013 | *ரெட் ஒயின்* | ஸ்ரீலெட்சுமி |  |
| லெஃப்ட் ரைட் லெஃப்ட் | தீபா |  |  |
| *புள்ளிப்புலிகளும் ஆட்டின்குட்டியும்* | கொச்சி ராணிi |  |  |
| *வெடிவழிபாடு* | ராஸ்மி |  |  |
| 2014 | மை லைஃப் பார்ட்னர் (2014) | பவித்ரா |  |
| நாக்கு பெண்ட நாக்கு டாக்க | இந்து |  |  |
| ஆங்க்ரி பேபிஸ் இன் லவ் | செல்வி |  |  |
| இதிகாசா | ஜானகி |  |  |
| குருத்தம் கெட்டவன் | மரியா |  |  |
| பேடித்தொண்டன் | ராதிகா |  |  |
| செகண்ட்ஸ் (2014 ) | பார்வதி |  |  |
| 2015 | சந்திரேட்டா எவிட யா | சுஸ்மா |  |
| ராஜம்மா அட் யாஹூ | நசீமா |  |  |
| 2016 | மகேஷின்டே பிரதிகாரம் | செளமியா |  |
| ஒப்பம் | ஏ.சி.பி. கங்கா |  |  |
| கொச்சவ்வ பெளேலா அய்யப்ப கொய்லோ | அஞ்சு |  |  |
| 2017 | அமர் ஜவான் அமர் பாரத் | தேசபக்தி காணொளி |  |
| ஒரு சினிமாக்காரன் | நயனா |  |  |
| 2018 | தெய்வமே கைதொழாம் கெ.குமார் ஆகணும்' | நிர்மலா |  |
| ஆதி | ஜெயா |  |  |
| பஞ்சவர்ண தத்த | சித்ரா |  |  |
| ஆணக் கள்ளன் | நீலிமா |  |  |
| ஆட்டோ சா | அனிதா |  |  |
| 2019 | மதுர ராஜா | வசந்தி |  |
| சேஃப் | அருந்ததி |  |  |
| உல்டா (2019) | பௌர்ணமி |  |  |
| பிரதி பூவன் கோழி | ரோசம்மா |  |  |
| மை சண்டா (2019)' | } |  |  |

## தொலைக்காட்சி
| வருடம் | தலைப்பு | பங்கு | தொலைக்காட்சி | Notes |
| --- | --- | --- | --- | --- |
| 2011 | விவெல் ஆக்டிவ் ஃபேர் பிக் | போட்டியாளர் | சூர்யா தொலைக்காட்சி |  |
| 2015 | காமெடி ஸ்டார்ஸ் சீசன் - 2 | தீர்ப்பாளர் | ஆசியா நெட் |  |
| 2016 | அதாம் பாத்து ருசி | தொகுப்பாளினி
தீர்ப்பாளர் | மழவில் மனோரமா |  |
| 2016 | 6 பீஸ் பீட்சா | நந்தா | ஆசியா நெட் | டெலஃபிலிம் |
| 2017 | அதாம் பாத்து ருசி 2017 | தொகுப்பாளினி
தீர்ப்பாளர் | மழவில் மனோரமா |  |
| 2018 | அதாம் பாத்து ருசி 2018 | தொகுப்பாளினி
தீர்ப்பாளர் | மழவில் மனோரமா |  |
| 2018–2019 | தகர்ப்பான் காமெடி | தீர்ப்பாளினி | மழவில் மனோரமா |  |
| 2019 | அதாம் பாத்து ருசி 2019 | தொகுப்பாளினி
தீர்ப்பாளர் | மழவில் மனோரமா | } |

; இதர நிகழ்ச்சிகள்  
- காமெடி சர்க்கஸ்
- ஒண்ணும் ஒண்ணும் மூன்று
- ஒண்ணும் ஒண்ணும் மூன்று -2
- காமெடி சூப்பர் நைட் 2
- நீங்களும் ஆகாம் கோடீஸ்வரன்

## மேற்கோள்
# ﻿மதுராந்தகன் கண்டராதித்தன்

**மதுராந்தகன் கண்டராதித்தன்** என்பவர் சோழ மன்னரான உத்தம சோழனின் மகனும், சோழர் அரசில் அதிகாரியாக இருந்தவரும் ஆவார். இவரது தந்தை இராஜர சோழனுக்கு சிற்றப்பா ஆவார். அவருக்கு அரசாளும் ஆசை இருப்பதை அறிந்து அவருக்கு இராஜராஜ சோழன் அரசர் பதவியை விட்டுக் கொடுத்து. அவர் இறந்த பிறகு மன்னராக பதவியேற்றார். இராஜராஜனின் ஆட்சிக் காலத்தில் உத்தம சோழனின் மகனான மதுராந்தகன் கண்டராதித்தன் கோயில் காரியங்களும் அறநிலையங்களும் நன்கு நடைபெறுமாறு கண்காணிக்கும் அலுவலில் இருந்தார்.  

## பணிகள்
தொண்டை நாட்டு பாடல்பெற்ற தலமான திருமால்பூர் கோயில் இறைவனுக்குத் திங்கள்தோறும் நூற்றெட்டுக் குடங்கள் தேன், நெய், தயிர் போன்றவற்றை அபிசேகம் செய்ய மதுராந்தகன் கண்டராதித்தனால் நிபந்தம் அளிக்கப்பட்டது. மேலும் கோயிலில் விளக்கு எரிக்கவும் பொருள் தொடுத்தார்.  

மேலும் இவர் திருமாற்பேறு அக்னிசுவரர் கோயில் கணக்குகளை ஐவர் அடங்கிய ஒரு குழுவுடன் ஆய்ந்தார். அப்போது கோயில் நிலங்கள் பிறரால் கைக்கொள்ளப்பட்டமையையும், இறைவனுக்குரிய நிவேதனம் இரண்டு நாழி அரிசியாகக் குறைக்கப்பட்டுள்ளதையும் கண்டு பிடித்தார். இதற்கு காரணமான மடைப் பள்ளிக்குப் பொறுப்பாளர்களின் குற்றத்தைக் கண்டுபிடித்து அவர்களுக்கு தண்டம் விதித்தார்.  

அதேபோல 26-9-991 அன்று ஐப்பசித் திங்களன்று திருத் தீக்காலி வல்லத்துப் பெருமாளை வழிபாட சென்றார் மதுராந்தகன் கண்டராதித்தன். அப்பொழுது இறைவனுக்குப் படைக்கப்பெறும் திவேதனம் இரண்டு நாழி அரிசியாக இருப்பதையும், கறியமுது நெய்யமுது தயிரமுது போன்றவை படைக்கப் படாமல் இருப்பதையும், திருநுந்தா விளக்கு ஏற்றப்படாததையும் கண்டார். அத்திருக்கோயிலை நிர்வகித்துவந்த சிவப் பிராமணரையும் தீக்காலி வல்லத்து அவையாரையும் அழைத்து, ’’இக்கோயில் பெருமானுடைய வரவும் செலவும், அரசன் ஆணைக்கும் திருவோலைக்கும் உரிய வண்ணம் சொல்லுக ’’ என்று கேட்டு, கோயில் கணக்குகளையெல்லாம் ஆராய்ந்தார். ஆய்வின் முடிவில் அக்கோயிலுக்கு நாள்வழிபாடு நன்கு நடைபெற வருவாய் குறைந்திருப்பதைக் கண்டு, இவரே ஏழு கழஞ்சு நான்கு மஞ்சாடி பொன் அளித்தார். மேலும் கோயில் நிலங்களைச் தமக்குரியதாக ஆக்கிகொண்ட சிவப் பிராமணர்கள் செயலையும் கண்டுபிடித்து. அவ்வாறு செய்தவர்களுக்கு 74 கழஞ்சு பொன் அபராதம் விதித்தார்.  

இவர் இதுபோன்று பல கோயில் பணிகளை ஆய்வு செய்தும், பல்வேறு அறக் கொடைகளை அளித்துள்ளது கல்வெட்டுகள் வழியாக அறியப்படுகின்றது.
# சந்திரமதி


**சந்திரிகா பாலன் (Chandrika Balan)** (பிறப்பு : 1954 சனவரி 17) புனைகதை மற்றும் மொழி பெயர்ப்பாளருமான இவர் ஓர் இந்திய இருமொழி எழுத்தாளர் ஆவார். இவர் ஆங்கிலம் மற்றும் மலையாள மொழிகளில் புத்தகங்களை வெளியிட்டுள்ளார். மலையாளத்தில் **சந்திரமதி** என்ற புனைப்பெயரில் எழுதி வருகிறார். மேலும் ஆங்கிலம் மற்றும் மலையாள மொழிகளில் விமர்சகரும் ஆவார் . சந்திரமதி ஆங்கிலத்தில் நான்கு புத்தகங்களையும், மலையாளத்தில் 20 புத்தகங்களையும் வெளியிட்டுள்ளார். இதில் ஒரு புதினம், இடைக்கால மலையாளக் கவிதைகளின் தொகுப்பு, இரண்டு கட்டுரைகளின் தொகுப்புகள், இரண்டு நினைவுக் குறிப்புகள் மற்றும் ஆங்கிலத்திலிருந்து மொழிபெயர்க்கப்பட்ட ஐந்து புத்தகங்கள் உட்பட 12 சிறுகதைத் தொகுப்புகள் உள்ளன.  

## கல்வி வாழ்க்கை
சந்திரமதி கேரளாவின் திருவனந்தபுரத்தில் பிறந்தார். 1976ஆம் ஆண்டில் கேரள பல்கலைக்கழகத்தில் ஆங்கில மொழி மற்றும் இலக்கியத்தில் முதுகலைப் பட்டம் பெற்றார். 1988ஆம் ஆண்டில் கேரள பல்கலைக்கழகத்தில் தனது முனைவர் பட்டம் பெற்றார். திருவனந்தபுரம் அனைத்து புனிதர்கள் கல்லூரியில் ஆங்கில இலக்கிய பேராசிரியராவும் இருந்தார். 1993 முதல் 1994 வரை *மெடிவல் இன்டியன் லிட்ரேட்சர்* என்ற இதழில் நிர்வாக ஆசிரியராகப் பணியாற்றினார். 2002 கேரளாவில் செயின்ட் பெர்ச்மன்ஸ் கல்லூரியின் முன்னாள் மாணவர் சங்கத்தின் சிறந்த கல்லூரி ஆசிரியருக்கான விருதினையும் பெற்றார். 1998 ஆம் ஆண்டில் சாகித்ய அகாடமியின் கலாச்சார பரிமாற்ற திட்டத்தின் கீழ் 10 இந்திய எழுத்தாளர்கள் குழுவுடன் சுவீடனுக்கு சென்றார். இந்தப் பயணம் இவருக்கு "ரெய்ண்டீர்" என்ற சிறுகதையை எழுத ஊக்கமளித்தது.
# வடக்குப் போர்கள்



**வடக்குப் போர்கள்** (**Northern Expedition**) 1926-இல் முதல் சீனக் குடியரசு மற்றும் சீனாவின் வடக்கு மற்றும் தெற்குப் பகுதிகளை கைப்பற்றியிருந்த உள்ளூர் இராணுவத் தலைவர்களுக்கு எதிராக சீனாவின் தேசியவாத அரசை ஆண்ட குவோமின்டாங் கட்சியின் தேசிய புரட்சிகர இராணுவத்தினருக்கு எதிரானப் போர்களைக் குறிக்கிறது.  

9 சூலை 1926-இல் துவங்கிய வடக்குப் போர்களுக்கு சீனாவின் தேசியவாத அரசின் தலைமை இராணுவத் தலைவர் சியாங்கே சேக் தலைமையில், வடக்கு மற்றும் தெற்கு என இரண்டு அணிகளாக பிரிந்து, இரண்டு கட்டங்களாக நடைபெற்றது. முதல் கட்டப் போர் 1927-இல் முடிவுற்ற போது, சீனாவின் தேசியவாத அரசின் குவோமின்டாங் கட்சியின் இராணுவம் வுகான் நகரத்தையும், முதல் சீனக் குடியரசின் இராணுவத்தினர் நாஞ்சிங் நகரத்தையும் கைப்பற்றினர்.  

இதனால் ஷங்காய் நகரத்தில் பொதுவுடமைவாதிகள் கொல்லப்பட்டனர். இதனால் சியாங்கே சேக் ஆகஸ்டு 1927-இல் சீன தேசிய புரட்சிகரப் படையின் தலைவரை பணி நீக்கம் செய்து, ஜப்பானுக்கு நாடு கடத்தினார்.  

இரண்டாம் கட்டப் போர் சனவரி 1928-இல் துவங்கியது. கூட்டணிப் படைகளின் உதவியுடன் ஏப்ரல் 1928-இல் தேசியவாத அரசின் படைகள் மஞ்சள் ஆற்றைக் கடந்து பெய்யாங் படைகளை வென்று நாஞ்சிங் மற்றும் மஞ்சூரியா பகுதிகளைக் கைப்பற்றி, டிசம்பர் 1928-இல் சீனாவுடன் ஒன்றிணைக்கப்பட்டது. வடக்குப் போரின் முடிவில் சீனாவை ஆண்ட முதல் சீனக் குடியரசு பதவி நீக்கம் செய்யப்பட்டது. பிரதேச படைததலைவர்களின் காலம் முடிவடைந்து. வுகான் - நாஞ்சிங் அரசுகள் பிளவுபட்டது. சீன உள்நாட்டுப் போர் துவங்கியது.  


## இதனையும் காண்க
- முதல் சீனக் குடியரசு (1912-1928)
- சீனாவின் தேசியவாத அரசு
- சீன உள்நாட்டுப் போர்
- சன் யாட் சென்
- குவோமின்டாங்
- சியாங்கே சேக்
# 2020 பஞ்சாப்பில் கொரோனாவைரசுத் தொற்று

பஞ்சாபில் 2019–20 கொரோனா வைரஸ் தொற்றுநோயின் முதல் பாதிப்பு 2020 மார்ச் 9 அன்று இத்தாலியில் இருந்து வந்தவர்கள் மூலமாகத் தோன்றியது. நிலவரப்படி, பஞ்சாபில் 5 இறப்புகள் மற்றும் 1 மீட்பு உட்பட மொத்தம் 59 நோய் பாதிப்புகளை சுகாதார மற்றும் குடும்ப நல அமைச்சகம் உறுதிப்படுத்தியுள்ளது.  

## புள்ளிவிவரம்
| மாவட்டம் | செயலில் உள்ள வழக்குகள் | மீட்கப்பட்டது | இறப்பு | மொத்த உறுதிப்படுத்தப்பட்ட நோயாளிகள் |
| --- | --- | --- | --- | --- |

மற்ற இந்திய மாநிலங்களில் உள்ள பஞ்சாப் மக்களில் கொரோனா நோய் தொற்று உறுதிப்படுத்தப்பட்டவர்களின் புள்ளிவிவரங்கள் சேர்க்கப்படவில்லை. ஆனால் இங்கே பட்டியலிடப்பட்டுள்ளது: -  

- **மார்ச் 29 அன்று**, நேபாளத்திலிருந்து திரும்பிய, பாட்டியாலா மாவட்டத்தைச் சேர்ந்த 21 வயது சிறுவன் ஒருவனுக்கு ஹரியானாவின் அம்பாலாவில் கொரோனா தொற்று உறுதிப்படுத்தப்பட்டது.
# பொய்கைநாடு கிழவன்

**பொய்கைநாடு கிழவன்** (இயற்பெயர் : *ஆதித்தன் சூரியன்*) என்பவர் இராஜராஜ சோழன் காலத்தில் சோழர் அரசில் அதிகாரியாக இருந்தவர் ஆவார். இவர் அக்காலத்தின் சோழ நாட்டின், இராசேந்திர சிங்கவளநாட்டின், பொய்கை நாடு என்ற பகுதியைச் சேர்ந்தவர். இதனால் இவரது ஊரின் பெயராலேயே *பொய்கைநாடு கிழவன்* என்று அழைக்கப்பட்டார். இவருக்கு *தென்னவன் மூவேந்தவேளான்* என்ற பட்டம் சூட்டப்பட்டு இருந்தது. தஞ்சையில் இராஜராஜ சோழனால் இராசராசேச்சரம் கட்டப்பட்ட பிறகு இராசராசசோழனால் ஸ்ரீகார்யம் செய்கின்ற அலுவலில் (கோயில் நிர்வாக அலுவலர்) இவர் நியமிக்கப்பட்டிருந்ததாக அறியப்பெறுகிறது.  

## பணிகள்
திருச்சோற்றுத்துறை கோயில் மகாதேவர்க்கு பொய்கைநாடு கிழவனால் பொன்னின் வெண்சாமரைக்கை, பிள்ளையாருக்கு, இராசந்தி விளக்கு, நொந்தா விளக்கு போன்ற பல பொருட்களையும் நிபந்தங்களையும் பொய்கைநாடு கிழவன் அளித்தார். மேலும் திருச்சோற்றுத் துறையில் தேவாரம் பாடுவதற்கு நிபந்தம் அளித்தார்.  

தஞ்சை இராசராசேச்சுரத்தில் ஸ்ரீகாரியம் செய்கின்ற அலுவலை பொய்கைநாடு கிழவன் ஏற்றுக்கொண்டதும் தேவார மூவருடைய படிவங்களைத் தஞ்சை இராசராசேச்சுரத்தில் எழுந்தருளுவித்து அவற்றுக்கு அணிகலன்களும் அளித்தார். மேலும் சிறுத்தொண்டர், மெய்ப்பொருள் நாயனார் போன்றோருடைய படிவங்களையும் செய்வித்து எழுதருளுவித்தார். பொய்கைநாடு கிழவன் தன் அரசனிடத்தில் மிக்க அன்பு உடையவர் என்பதால் இராசராசனது படிவத்தையும், அவனது பெருந்தேவியாகிய ஒலோகமாதேவியார் படிவத்தையும் தஞ்சைப் பெரிய கோயிலில் எழுந்தருளுவித்தார்.
# மணிமங்கலம்


**மணிமங்கலம்** (*Manimangalam*) என்பது தமிழ்நாட்டின், காஞ்சிபுரம் மாவட்டத்தில் உள்ள ஒரு சிற்றூர் ஆகும்‎.  

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 1974 வீடுகள் உள்ளன. மக்கள் தொகை 8198, இதில் 4,117 பேர் ஆண்கள், 4,081 பேர் பெண்கள் ஆவர். எழுத்தறிவு விழுக்காடு 72.60% ஆகும். இந்த ஊரானது தாம்பரத்தில் இருந்து 10 கி.மீ தொலைவில் உள்ளது.  

## வரலாறு
இந்த ஊர் வரலாற்றுச் சிறப்பு கொண்ட ஊர் ஆகும். இம் மணிமங்கலம் வட மொழியில் *ரத்நாக்ரஹாரா* என்றும் *ரத்நக் கிராமா* என்றும் குறிக்கப் பெற்றுளது. இராசகேசரி வர்மனுடைய கல்வெட்டில் இவ்வூர் ’லோக மாதேவிச் சதுர்வேதி மங்கலம்’ என்றும், முதலாம் இராசாதி ராசன், இரண்டாம் இராசேந்திரன், வீரராசேந்திரன் ஆகியோர் கல்வெட்டுக்களில் ’ராச சூளாமணிச் சதுர்வேதி மங்கலம்’ என்றும், முதலாம் குலோத்துங்கசோழன் காலமுதல் மூன்றாம் குலோத்துங்கன் காலம் முடியப் ’பாண்டியனை இருமடி வெங்கொண்ட சோழச் சதுர்வேதி மங்கலம்’ என்றும், மூன்றம் இராசராசனுடைய 18-ஆம் ஆட்சியாண்டுக் கல்வெட்டுக்களில் ’கிராம சிகாமணிச் சதுர்வேதி மங்கலம்’ என்றும் குறிக்கப் பெற்றுளது. இந்த ஊரில் கி.பி. 640 இல் பல்லவர்களுக்கும் சாளுக்கியர்களுக்கும் இடையில் போர் நடந்தது. இப்போரானது மணிமங்கலம் போர் என்று வரலாற்றில் குறிப்பிடப்படுகிறது.  

## ஊரில் உள்ள கோயில்கள்
இவ்வூரில் மூன்று திருமால் கோயில்களும், இரண்டு சிவன் திருக்கோயில்களும் உள்ளன. திருமால் கோயில்கள் இராச கோபால பெருமாள், வைகுண்டப் பெருமாள், கிருஷ்ணசாமி ஆகியோர்க்கும், சிவபெருமான் கோயில்கள் தர்மேசுவரர், கயிலாச நாதர் ஆகியோர்க்கும் உரியவை.
# வர்சா போசுலே


**வர்சா போசுலே** *(Varsha Bhosle)* என்பவர் ஓர் இந்தியப் பாடகராவார். மும்பையைச் சேர்ந்த இவர் ஒரு பத்திரிகையாளராகவும் எழுத்தாளராகவும் பெயர் பெற்றவர் ஆவார். இந்திய பின்னணிப் பாடகி ஆசா போசுலேவின் மகளுமாவார்  

## தொழில்

இந்தி மற்றும் போசுபூரி மொழிகளில் வர்சா தொழில் முறையாகப் பின்னணி பாடல்கள் பாடியுள்ளார். பாடகியான அவரது தாயுடன் பல்வேறு இசை நிகழ்ச்சிகளில் சேர்ந்து பாடியுள்ளார். 1973 ஆம் ஆண்டில் மும்பையின் பெத்தெர் சாலையில் உள்ள இல் கிரெஞ்சு உயர்நிலைப் பள்ளியில் இந்திய பள்ளி சான்றிதழ் தேர்வுகள் சபை சான்றிதழுடன் கல்வியை முடித்தார். மும்பையில் அமைந்துள்ள மும்பை பல்கலைக்கழகத்துடன் இணைக்கப்பட்ட எல்பின்சோன் கல்லூரியில் அரசறிவியல் துறையில் பட்டம் பெற்றார்..1994 - 1998 ஆம் ஆண்டுகளில் ஞாயிறுதோறும் வெளிவந்த தி அப்சர்வர் என்ற நாளிதழில் கட்டுரைகள் எழுதினார். பிறகு 1993 ஆம் ஆண்டில் சென்டில்மேன் பத்திரிகையிலும் தடம் பதித்தார். On 8 October 2012, Varsha committed suicide at her residence in Mumbai.
# மழவில் மனோரமா


**மழவில் மனோரமா** என்பது மலையாள மனோரமா குழுமத்தின் மலையாள பொது பொழுதுபோக்கு தொலைக்காட்சி சேனலாகும். *மலையாள மனோரமா* நாளிதழ், மலையாள பெண்கள் இதழான *வனிதா* ஆகியனவும் இந்த குழுமத்தின் பிற வெளியீடுகளாகும். இந்தியாவில் கேரளா மாநிலத்தில், பத்தனம்திட்டா மாவட்டம், அடூரில் மழவில் மனோரமாவின் தலைமை அலுவலகம் அமைந்துள்ளது. மார்ச் 2023 நிலவரப்படி, மழவில் மனோரமா 10 மில்லியனுக்கும் அதிகமான சந்தாதாரர்களைக் கொண்டிருந்தது.  

இந்த சேனல் ஆகஸ்ட் 31, 2011 மாலை 6.30 மணியளவிலிருந்து தனது ஒளிபரப்பைத் தொடங்கியது. மனோரமா செய்திக் குழுமமானது ஏற்கனவே மலையாள செய்தி ஊடகமான *மனோரமா நியூஸ்* என்பதை நடத்தி வருகிறது.*மழவில் மனோரமா*வை அறிமுகப்படுத்தியதன் மூலம், இக்குழுமம் தனது ஊடக வணிகத்தை விரிவுபடுத்தியிருக்கிறது.
# ஒப்புரவாண்மை

**ஒப்புரவாண்மை** (*Altruism*) என்பது தன்னையன்றிப் பிறரொருவர்க்காகவென்றே ஒப்புரவு அல்லது நன்மை செய்யும் நோக்கங்கொண்ட நடத்தையும் கோட்பாடுமாகும்; ஒப்புரவாண்மை என்ற கிளவி தன்னலம் என்பதற்கு நேரெதிர்மறையான முரண்பாடாக வழங்குவதாகும்: ஏனெனில் தன்னலம் என்ற கிளவி தனக்கு நலஞ்செய்வதொன்றையே குறியாகக் கொண்ட நடத்தைக்கு வழங்குவது.  

“பொல்லாங்கு” என்பது இன்னும் மேற்படியான முரண்பாட்டைச் சுட்டும்; ஏனெனில் பிறர்க்குத் தீமை இழைக்கவேண்டும் என்பதற்காகவே தீங்கை இழைக்கும் பொல்லாத எண்ணங்கொண்ட நடத்தையைக் குறிக்கும்.  

ஆயினும், சிற்சில சமயங்களில் ஒப்புரவாண்மை என்பதற்கு ஒப்புரவின் நோக்கத்தைப் பொருட்படுத்தாமே  பிறர்க்கு  ஒப்புரவு செய்தலைமட்டுமே குறிக்கும் விரிவான பொருள்வழக்கமும் உண்டு. இத்தகைய ஒப்புரவாண்மையை மாந்தரல்லாத விலங்குகட்கும் பொருத்தி வழங்கலாம்: தாய்க்கரடிகள் போன்றவை தம் குட்டிகளை வேற்று விலங்குகளின் தாக்கலிலிருந்து காக்கும்பொழுது தம்முடைய உயிரையேகூடக் கேட்டுக்கு ஆளாக்கிக் காக்கின்றன. அப்படியான ஒப்புரவில் முதிர்கரடிகள் தம் குட்டிகளின்பொருட்டாகவே செயற்படுவதாகக் கூற எந்த அடிப்படையும் இல்லை என்று சில மெய்யியலார் கூறுவர்
# ஜம்மு காஷ்மீர் இருப்பிடச் சான்று

**ஜம்மு காஷ்மீர் இருப்பிடச் சான்று**, (**Jammu Kashmir Union Territory Residential Certificate**) இந்திய அரசியலமைப்பு சட்டம், பிரிவு 370 மற்றும் இந்திய அரசியலமைப்புச் சட்டம், பிரிவு 35ஏ- கீழ் ஜம்மு காஷ்மீர் மாநிலத்திற்கு வழங்கப்பட்டிருந்த சிறப்புச் சலுகைகளை, 2019 ஜம்மு காஷ்மீர் மறுசீரமைப்புச் சட்டத்தின் கீழ், ஜம்மு காஷ்மீருக்கான சிறப்புச் சலுகைகளை இந்திய அரசு நீக்கியது.  

சிறப்புச் சலுகைகள் நடைமுறையில் இருந்த வரை, ஜம்மு காஷ்மீர் மாநிலத்தில் நிரந்தரமாக தங்கியிருப்பவர்களுக்கு மட்டுமே மாநில அரசுப் பணிகள் கிடைக்கும் நிலை இருந்தது. மேலும் ஜம்மு - காஷ்மீரில், வெளி மாநிலத்தவர் யாரும் நிலம் வாங்க முடியாது; நிரந்தரமாக தங்கவும் முடியாது என்ற நிலையும் இருந்தது. சிறப்பு அந்தஸ்து நீக்கத்தால், ஜம்மு - காஷ்மீரில், கல்வி, வேலைவாய்ப்பில் உள்ளூர் மக்களின் உரிமை பறிபோகக்கூடும் என பல்வேறு அமைப்பினர் கவலை தெரிவித்தனர். மேலும் இந்தியாவின் வெளி மாநிலத்தவரால், நில உரிமை பறிக்கப்படலாம் என்ற அச்சமும் எழுந்தது.  

இந்நிலையில், ஜம்மு காஷ்மீர் ஒன்றியப் பகுதிக்கான இருப்பிடச் சான்றுக்கான அரசாணையை 1 ஏப்ரல் 2020-இல் இந்திய உள்துறை அமைச்சகம் வெளியிட்டது.  

## ஜம்மு காஷ்மீர் இருப்பிடச் சான்று அரசாணையின் முக்கிய அம்சங்கள்

- இந்த அரசாணையின் படி, ஜம்மு காஷ்மீர் ஒன்றியப் பகுதியில், 15 ஆண்டுகள் தங்கி இருந்தவர்கள் அல்லது ஏழு ஆண்டுகள் தங்கி, 10 அல்லது, பிளஸ் 2 வகுப்பு தேர்வு எழுதியவர்கள், ஜம்மு காஷ்மீர் ஒன்றியப் பிரதேசத்தின் இருப்பிட சான்றிதழ் பெற தகுதி பெற்றவர்களாக கருதப்படுவர்.
- ஜம்மு - காஷ்மீர் யூனியன் பிரதேசத்தில் வசிப்பவர்களின் குழந்தைகள் வேலை, தொழில் அல்லது கல்வி காரணமாக வேறு மாநிலங்களில் குடியிருந்தாலும், அவர்கள் பெற்றோர் விரும்பினால், அவர்களுக்கு யூனியன் பிரதேசத்தின் இருப்பிட சான்றிதழ் வழங்கப்படும். இவர்கள், ஜம்மு - காஷ்மீர் அரசு பணிகளில் சேர தகுதி பெற்றவர்களாக கருதப்படுவர்.

- இந்திய அரசின் துறைகள், இந்தியப் பொதுத்துறை நிறுவனங்கள், இந்திய அரசின் தன்னாட்சி அதிகாரம் பெற்ற துறைகள், பொதுத்துறை வங்கிகள், அரசியல் சட்ட அங்கீகாரம் பெற்ற அமைப்புகள், மத்திய பல்கலைக்கழகங்கள். மத்திய அரசின் அங்கீகாரம் பெற்ற ஆய்வு நிறுவனங்கள் ஆகியவற்றில் பணியாற்றும் ஊழியர்கள், அதிகாரிகள், ஜம்மு - காஷ்மீரில் குறைந்தது 10 ஆண்டுகள் பணியாற்றியவர்களும் மற்றும் அவர்களின் குழந்தைகளும் ஜம்மு காஷ்மீர் ஒன்றியப் பகுதியின் இருப்பிட சான்றிதழ் பெற தகுதியுடையவர்களாக கருதப்படுவர்.

- ஜம்மு காஷ்மீர் ஒன்றியப் பிரதேசத்தின் அரசு பணிகளில், 'குரூப் - 4' வரை, இருப்பிடச் சான்றிதழ் பெற்றவர்களுக்கே கிடைக்கும் வகையில், இடஒதுக்கீடு வழங்கப்படும்.

## இருப்பிடச் சான்று ஆணைக்கான எதிர்ப்புகள்
- இந்திய அரசு வெளியிட்டுள்ள இருப்பிடச் சட்டம், ஜம்மு காஷ்மீர் ஒன்றியப் பிரதேச மக்களுக்கு செய்யப்பட்ட துரோகம், என முன்னாள் ஜம்மு காஷ்மீர் முதல்வர், ஒமர் அப்துல்லா போன்றோர் கூறியுள்ளனர்.

## இதனையும் காண்க
- இருப்பிடச் சான்றிதழ்
# கவிதா கௌசிக்


**கவிதா கௌசிக்** (**Kavita Kaushik** ) (பிறப்பு: 1981 பிப்ரவரி 15) இவர் ஓர் இந்திய நடிகையாகவார். தொலைக்காட்சித் தயாரிப்பாளர் ஏக்தா கபூரின் சோனி தொலைக்காட்சியில் ஒளிபரப்பான குடும்பம் என்ற தொலைக்காட்சித் தொடரில் இவர் அறிமுகமானார். சோனி சாப் தொலைக்காட்சியில் இடம்பெற்ற தொடரான எஃப். ஐ. ஆரில் சந்திரமுகி சௌதலா என்ற வேடத்தில் நடித்ததற்காக கவிதா கௌசிக் மிகவும் பிரபலமானவர். இது இந்திய தொலைக்காட்சித் துறையில் இவரது வாழ்க்கையை நிலை நிறுத்தியது. மேலும் இவருக்கு ஒரு நல்லப் பெயரையும் பெற்றுத் தந்தது. சோனி சாப் தொலைக்காட்சியில் வெளியான *டாக்டர் பானுமதி ஆன் டூட்டி* என்ற தொடரில் கவிதா முக்கியக் கதாபாத்திரத்தில் நடித்திருக்கிறார்.  

## ஆரம்ப கால வாழ்க்கை
கவிதா கௌசிக் 1981 பிப்ரவரி 15 அன்று தில்லியில் பிறந்தார். இவர் முன்னாள் மத்திய ரிசர்வ் போலீஸ் படை அதிகாரியான தினேஷ் சந்திர கௌசிக் என்பவரின் மகளாவார். இவர் தில்லியின் இந்திரபிரஸ்தா மகளிர் கல்லூரியில் தத்துவத்தில் பட்டம் பெற்றார்.  

## தொழில்

### அறிமுகம் (2001-06)
கவிதா கௌசிக் தனது கல்லூரி நாட்களில் விளம்பரம், நிகழ்ச்சிகளை தொகுத்தல் மற்றும் நிகழ்ச்சியினை தொகுத்தல் போன்ற பணிகளில் ஈடுபட்டார். 2001ஆம் ஆண்டில் இவர் குடும்பம் என்ற தொடருக்காக புதுதில்லிக்குச் சென்று பின்னர் மும்பைக்குச் சென்றார்.  

### திருப்புமுனை மற்றும் வெற்றி (2006–15)

தொழில்துறையில் தனது ஆரம்ப நாட்களில், கவிதா கௌசிக் தனது உயரமான சட்டகம் மற்றும் கவர்ச்சியான ஆளுமை காரணமாக பெரும்பாலும் கவர்ச்சியான மற்றும் எதிர்மறையான பாத்திரங்களில் நடித்து வந்தார். 2006ஆம் ஆண்டில் எஃப்.ஐ.ஆரில் *சந்திரமுகி சௌதாலா* என்ற பாத்திரத்தில் நடிக்கக் தொடங்கினார். இது இவரது வாழ்க்கையில் ஒரு திருப்புமுனையை வழங்கியது. மேலும் அந்த நேரத்தில் இவருக்கு வழங்கப்படும் எதிர்மறை வேடங்களில் இருந்து ஒரு முறிவை ஏற்படுத்தியது. சிட்காம் ஒரு வணிக மற்றும் விமர்சன வெற்றியை நிரூபித்தது. 1000 அத்தியாயங்களை நிறைவு செய்தது. ஹரியானவி உச்சரிப்பில் பேசும் ஒரு துணிச்சலான பெண் காவலரின் பாத்திரம் கௌசிக் இந்திய தொலைக்காட்சியின் புகழ்பெற்ற முகமாக மாறியதுடன், இவருக்காக பல பாராட்டுகளையும் பெற்றது. சந்திரமுகி சௌதாலாவின் கதாபாத்திரம் இந்திய தொலைக்காட்சியின் மிகவும் பிரபலமான நகைச்சுவை கதாபாத்திரங்களில் ஒன்றாக மதிப்பிடப்பட்டுள்ளது.  

## தனிப்பட்ட வாழ்க்கை
கவிதா கௌசிக் சக தொலைக்காட்சி நடிகர் கரண் குரோவருடன் உறவு கொண்டிருந்தார். மேலும் இவர்கள் பிரபல ஜோடிகளின் நடன ரியாலிட்டி நிகழ்ச்சியான நாச் பாலியே 3 இல் பங்கேற்றனர். 2008 ஆம் ஆண்டில் இந்த ஜோடி பிரிந்தது. இவர் தனது சிறந்த நண்பர் ரோனிட் பிஸ்வாஸை 2017இல் திருமணம் செய்து கொண்டார்.
# 2020 துருக்கியில் கொரோனாவைரசுத் தொற்று


ஏப்ரல் 3, 2020 அன்று, அமைச்சர் கோகா மொத்த வைரசு தொற்றால் பாதிக்கப்பட்ட நபர்களின் எண்ணிக்கை 20,921 ஆக அதிகரித்துள்ளதாகவும், இறப்பு எண்ணிக்கை 425 ஐ எட்டியுள்ளதாகவும் உறுதிப்படுத்தினார். ஏப்ரல் 3 ஆம் தேதி வரை நாட்டில் மேற்கொள்ளப்பட்ட மொத்த வைஆரசு தொற்று சோதனைகளின் எண்ணிக்கை 141,716 ஆகும்.  

## காலவரிசை

ஜனவரி 10, 2020 அன்று, நாட்டின் சுகாதார அமைச்சகம் கொரோனா வைரஸ் அறிவியல் ஆலோசனைக் குழுவை அமைத்தது. இக்குழுவானது மார்பக நோய்கள், தொற்று நோய்கள் மற்றும் மருத்துவ நுண்ணுயிரியல் போன்ற துறைகளில் நிபுணத்துவம் பெற்ற 26 நபர்களை கொண்டது. பின்னர் வைராலஜி, உள் மருத்துவம் மற்றும் தீவிர சிகிச்சை மருத்துவத்தில் நிபுணர்கள் மற்றும் கல்வியாளர்களை சேர்த்து 31 ஆக குழுவின் எண்ணிக்கயை அதிகரித்தது. மருத்துவர்களால் சிகிச்சையளிப்பதற்கான வழிகாட்டுதல்கள் மற்றும் பொதுமக்கள் பின்பற்ற வேண்டிய பாதுகாப்பு நடவடிக்கைகளை இந்த அமைப்பு செயல்படுத்துகிறது  

### மார்ச் 2020

## நோய் தொடர்பான புள்ளிவிவரம்
| New | Total | New | Total | New | Total | New | Total |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 11 March 2020 | 1 | 1 | 0 | 0 | - | - | - | - | - | - |  |
| 12 March 2020 | 0 | 1 | 0 | 0 | - | - | - | - | - | - |  |
| 13 March 2020 | 4 | 5 | 0 | 0 | - | - | - | - | - | - |  |
| 14 March 2020 | 1 | 6 | 0 | 0 | - | - | - | - | - | - |  |
| 15 March 2020 | 12 | 18 | 1 | 1 | - | - | - | - | - | - |  |
| 16 March 2020 | 29 | 47 | 0 | 1 | - | - | - | - | - | - |  |
| 17 March 2020 |  |  |  |  |  |  |  |  |  |  |  |
| 18 March 2020 | 93 | 191 | 2 | 3 | - | - | - | - | 2015 | 10017 |  |
| 19 March 2020 | 168 | 359 | 1 | 4 | - | - | - | - | 1981 | 11998 |  |
| 20 March 2020 | 311 | 670 | 5 | 9 | - | - | - | - | 3656 | 15624 |  |
| 21 March 2020 | 277 | 947 | 13 | 21 | - | - | - | - | 2952 | 18604 |  |
| 22 March 2020 | 289 | 1236 | 9 | 30 | - | - | - | - | 1738 | 20345 |  |
| 23 March 2020 | 293 | 1529 | 7 | 37 | - | - | - | - | 3672 | 24017 |  |
| 24 March 2020 | 343 | 1872 | 7 | 44 | - | 26 | 102 | 136 | 3952 | 27969 |  |
| 25 March 2020 | 561 | 2433 | 15 | 59 | - | - | - | - | 5035 | 33004 |  |
| 26 March 2020 | 1196 | 3629 | 16 | 75 | - | - | - | - | 7286 | 40290 |  |
| 27 March 2020 | 2069 | 5698 | 17 | 92 | 16 | 42 | 241 | 344 | 7533 | 47823 |  |
| 28 March 2020 | 1704 | 7402 | 16 | 108 | 28 | 70 | 309 | 445 | 7641 | 55464 |  |
| 29 March 2020 | 1815 | 9217 | 23 | 131 | 35 | 105 | 394 | 568 | 9982 | 65446 |  |
| 30 March 2020 | 1610 | 10827 | 37 | 168 | 57 | 162 | 523 | 725 | 11535 | 76981 |  |
| 31 March 2020 | 2704 | 13531 | 46 | 214 | 81 | 243 | 622 | 847 | 15422 | 92403 |  |
| 1 April 2020 | 2148 | 15679 | 63 | 277 | 90 | 333 | 692 | 979 | 14397 | 106799 |  |
| 2 April 2020 | 2456 | 18315 | 79 | 356 | 82 | 415 | 783 | 1101 | 18757 | 125556 |  |
| 3 April 2020 | 2786 | 20921 | 69 | 425 | 69 | 484 | 867 | 1251 | 16160 | 141716 | } |
# ஆசுபெதமைட்டு



**ஆசுபெதமைட்டு** *(Aspedamite)* என்பது []<sub>12</sub>(Fe<sup>3+</sup><sub>2</sub>Fe<sup>2+</sup>)Nb<sub>4</sub>(ThNb<sub>9</sub>Fe<sup>3+</sup><sub>2</sub>Ti<sup>4+</sup>O<sub>42</sub>)(H<sub>2</sub>O)<sub>9</sub>(OH)<sub>3</sub> என்ற அணைவு வாய்ப்பாட்டால் விவரிக்கப்படும் மிகவும் அரிய ஒரு கனிமமாகும். அத்தியாவசியமான காலியிடங்களின் இருப்பிடங்களை இவ்வாய்ப்பாடு காட்டுகிறது. இயற்கையாகத் தோன்றும் இரண்டு பல்லினபல்நையோபேட்டுகளில் இக்கனிமம் ஒன்றாகும். ஆசுபெதமைட்டின் கட்டமைப்பு இரண்டாவதாக அறியப்படும் மெனெசெசைட்டு எனப்படும் பல்லினபல்நையோபேட்டின் கட்டமைப்புடன் Im3 என்ற இடக்குழுவைக் கொண்டு ஒத்திருக்கிறது. மேலும், ஆசுபெதமைட்டு நார்வேயில் கிடைக்கும் மற்றொரு கனிமமான எக்சோநையோபேட்டு என்று வகைப்படுத்தப்படும் பீட்டராந்திரசெனைட்டுடன் கிட்டத்தட்ட ஒத்த கனிமமாக கருதப்படுகிறது.
# விக்கிப்பீடியா:முதற்பக்கக் கட்டுரைகள்/ஏப்ரல் 5, 2020

<div id="mp-tfa-img">  

</div>  
**மூச்சுத் திவலை** என்பது பெரும்பாலும் நீரைக் கொண்டுள்ள ஒரு துகள் ஆகும். இது உற்பத்தி செய்யப்பட்ட பின்னர் விரைவாக தரையில் விழும் அளவுக்கு பெரியது. பெரும்பாலும் 5 மைக்ரோமீட்டருக்கும் அதிகமான விட்டம் கொண்டதாக வரையறுக்கப்படுகிறது. சுவாசிப்பது, பேசுவது, தும்மல், இருமல் அல்லது வாந்தியெடுத்தல் போன்ற செயல்பாடுகளின் விளைவாக சுவாசத் துளி இயற்கையாகவே உற்பத்தி செய்யப்படுகிறது. அல்லது தூசுப்படலத்தை உருவாக்கும் மருத்துவ நடைமுறைகள், கழிப்பறைகளை சுத்தப்படுத்துதல் அல்லது பிற வீட்டு வேலை நடவடிக்கைகள் மூலம் செயற்கையாகவும் இத்துளிகளை உருவாக்க முடியும். **மேலும்...**  
---
<div id="mp-tfa-img">  

</div>  
**புவி** சூரியனிலிருந்து மூன்றாவதாக உள்ள கோள், விட்டம், நிறை மற்றும் அடர்த்தி கொண்டு ஒப்பிடுகையில் சூரிய மண்டலத்தில் உள்ள மிகப் பெரிய உட் கோள்களில் ஒன்று. இதனை *உலகம்*, *நீலக்கோள்* எனவும் குறிப்பிடுகின்றனர். மாந்தர்கள் உட்பட பல்லாயிரக்கணக்கான உயிரினங்கள் வாழும் இடமான இந்த புவி, அண்டத்தில் உயிர்கள் இருப்பதாக அறியப்படும் ஒரே இடமாக கருதப்படுகின்றது. இந்தக் கோள் சுமார் 4.54 பில்லியன் ஆண்டுகளுக்கு முன்னர் உருவானது. மேலும் ஒரு பில்லியன் ஆண்டுகளுக்குள் அதன் மேற்பரப்பில் உயிரினங்கள் தோன்றின. அது முதல் புவியின் உயிர்க்கோளம் குறிப்பிடும் வகையில் அதன் வளிமண்டலம் மற்றும் உயிரற்ற காரணிகளை மாற்றியுள்ளது. **மேலும்...**
# மணிமங்கலம் இராச கோபாலசாமி கோயில்

**மணிமங்கலம் இராச கோபாலசாமி கோயில்** (*Manimangalam Rajagopalaswamy Temple*) என்பது தமிழ்நாட்டில் காஞ்சீபுரம் மாவட்டத்தில் மணிமங்கலம் என்ற ஊரில் உள்ள பெருமாள் கோயிலாகும்.  

இந்த இராச கோபாலப் பெருமாளை, கல்வெட்டுகளில் ஸ்ரீமத் துவராபதி, ஸ்ரீமத் துவராபுரி தேவர், வண் துவராபதி, ஸ்ரீ காமக்கோடி விண்ணக ராழ்வார் என்ற பெயர்களால் குறிக்கபட்டுள்ளார்.  

## அமைவிடம்
கடல் மட்டத்திலிருந்து சுமார் 49 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°54'58.3"N, 80°02'16.7"E (அதாவது, 12.916188°N, 80.037962°E) ஆகும்.  

## அமைப்பு
பொதுவாக பெருமாள் கோயில்களில் மூலவரின் வலது கையில் சக்கரமும், இடது கையில் சங்கும் இருக்கும். ஆனால் இக்கோயிலில் உள்ள மூலவர் வலது கையில் சங்கும், இடது கையில் சக்கரமும் கொண்டதாக உள்ளார்.  

கருவறையில் நான்கு கரங்களுடன் உள்ள பெருமாள் பூதேவி, ஸ்ரீதேவி ஆகியோருடன் நின்ற கோலத்தில் காடசியளிக்கிறார். இடது கையில் தண்டாயுதத்துடனும், மார்பில் லட்சுமியையும் கொண்டதாக உள்ளார். சந்நிதியின் நுழைவாயிலின் மேலே பள்ளிகொண்ட நிலையில் கண்ணனின் சிற்பம் உள்ளது. இங்குள்ள தாயார் செங்கமலவல்லி தனி சன்னிதியில் உள்ளார். இக் கோயிலில் ஆண்டாளுக்கு சன்னிதி அமைக்கபட்டுள்ளது. பெருமாள் சன்னிதியின் சுற்றுச் சுவரில் தட்சிணாமூர்த்தி, நர்த்தன விநாயகர், நரசிம்மர், காளிங்க நர்தண கிருஷ்ணர் போன்றோரின் சிற்பங்கள் உள்ளன.  

## சிறப்பு வழிபாடுகள்
இந்க் கோயிலில் வைகுண்ட ஏகாதசி புரட்டாசி சனி நாட்களில் சிறப்பு வழிபாடு நடத்தப்படுகிறது.
# அழகுமுத்துப் புலவர்



**அருட்கவி அழகு முத்துப் புலவர்** நாகை நீலா வடக்கு வீதியில் சேனைக்குடையார் மரபினை சேர்ந்த அம்பலவாணச் செட்டியாரும் அவர்தம் மனைவி சிவகாமசுந்தரி அம்மையாரும் செய்த அருந்தவப் பயனாய் புத்திரராகப் பிறந்தவர் அழகுமுத்து புலவர் .இவரை தொழுநோய் வாட்டியதால் உறவினர்களால் கைவிடப்பட்டார் .அழகுமுத்து அவர்கள் நாகைக் குமரன் கோயில் மெய்க்காவலராகத் திருப்பணி ஆற்றியவர்.ஒருநாள் பணியின்போது மயங்கி இருந்தவரை விட்டுவிட்டு கோவில் கதவை சாத்தினர். மயக்கம் தொழிந்து பசியால் வாடிய அழகு முத்து முருகா முருகா என்று அரற்றிக் கொண்டிருந்தவருக்கு முருகன் பரிசாகரன் வேடத்தில் வந்து கோவில் பிரசாதம் அளிக்க அதை உண்டவருக்கு தோழுநோய் தீர முருகன் மயில் மீது காட்சி கொடுத்து அருள். அழகு முத்து, வேலாயுத சதகம், மெய்கண்ட வேலாயுத உலா, காயாரோகணக் குறிஞ்சி போன்ற செய்யுள் தொகுப்பை பாடி ஆனந்தித்தார். அப்போதிருந்து முருகனுக்கு மெய்கண்ட மூர்த்தி எனப்பெயர்.  

## சிறப்புகள்
தலைசிறந்த சிவன் அடியார்களான அறுபத்த மூன்று நாயன்மார்களைப் போலவே, சேய்த் தொண்டர்கள் என்றழைக்கப்படும் எழுபத்து எட்டு முருக பக்தர்கள் உள்ளனர். அகத்தியர், அவ்வையார், அருணகிரியார் என்று தொடரும் அந்த வரிசையில் உள்ளோருள் ஒருவர்தான்.  
இந்த 'அழகு முத்து நாயனார்'  

என்று புலவர் அழகு முத்துவைப் புகழ்கிறது சேய்த் தொண்டர் திருவந்தாதி  

## இயற்றிய நூல்கள்

'திறப்புகழ்',[2]  

'மெய்கண்ட வேலாயுத சதகம்',  

'மெய்கண்ட வேலாயுதக் குறவஞ்சி'  

## மறைவு
இவ்வருட் புலவர் தன் வாழ்நாள் இறுதியில் தலயாத்திரை பூண்டு சீர்காழியில் இறைவனை வழிபட்டுக் கொண்டிருந்தார். ஓர் சித்திரை மாத சதய நாள் அன்று மாலை வேளையில் திடுமென ஆவிநீத்து ஆண்டவன் அடியிணைகளை அடைந்தார். அதே வேளையில் நாகை மெய்கண்ட வேலவர் கோவிலின் உள்ளே அன்பர்கள் எல்லாம் பார்த்திருக்க புலவரவர்கள் பூத உடலோடு கந்தவேள் எழுந்தருளியுள்ள கரு அறையுள் நுழைந்ததாகவும் பின் காணவில்லை என்றும் கூறுவர்.இவ் அற்புத நிகழ்ச்சியைக் கண்டு அதிசயித்தோர் பின் புலவர் அவர்களுக்கு இக்கோவிலின் உள்ளே திருஉரு அமைத்து வழிபடுவாராயினர்.  

1)பக்கம்:நாகப்பட்டினம்.pdf/278 - விக்கிமூலம்
# 2020 கனடாவில் கொரோனாவைரசுத் தொற்று


மார்ச் மாத மத்தியில் , கனடாவின் அனைத்து மாகாணங்களும் அவசரகால நிலையை அறிவித்தன.பள்ளி மற்றும் தினப்பராமரிப்பு மையங்கள் மூடப்படுவதாக அறிவிக்கப்பட்டன. மக்கள் ஒன்று கூடல் தடை செய்யப்பட்டது, அத்துடன் பல்வேறு ஓய்வு மற்றும் பொழுதுபோக்கு இடங்களையும் மூடியுள்ளன. மார்ச் 16 அன்று, கனடா தனது எல்லையை மூடியது, அமெரிக்கா தவிர அனைத்து நாடுகளிலிருந்தும் பயணிகளைத் தவிர்த்தது; மார்ச் 18 அன்று, அமெரிக்காவின் எல்லையையும் மூடியது. *தனிமைப்படுத்தப்பட்ட சட்டத்தின்* கீழ் மத்திய சுகாதார அமைச்சர் பிறப்பித்த உத்தரவின் கீழ், மார்ச் 26 நிலவரப்படி, நாட்டிற்குத் திரும்பும் அனைத்து பயணிகளும் (அத்தியாவசியத் தொழிலாளர்களைத் தவிர) 14 நாட்களுக்கு சுயமாக தனிமைப்படுத்தப்பட வேண்டும்.  

## காலவரிசை
# முஹம்மது அலி ஜவ்ஹர்


**மௌலானா முஹம்மது அலி ஜவ்ஹர்** (Mohammad Ali Jauhar) என்றும் அழைக்கப்படும் **முஹம்மது அலி ஜவ்ஹர்** (10 டிசம்பர் 1878 - 4 ஜனவரி 1931), ஒரு இந்திய முஸ்லீம் ஆர்வலர், பத்திரிகையாளர் மற்றும் ஒரு கவிஞர் ஆவார், மேலும் கிலாபத் இயக்கத்தினை தோற்றுவித்தவர்களில் ஒருவராக இருந்தார்.  

முகமது அலி ஜவ்ஹர் அலிகார் இயக்கத்தினால் ஈர்க்கப்பட்டவர். அவர் 1923 இல் இந்திய தேசிய காங்கிரஸ் கட்சியின் தலைவராக தேர்ந்தெடுக்கப்பட்டார். அகில இந்திய முஸ்லீம் லீக்கின் நிறுவனர்கள் மற்றும் தலைவர்களில் ஒருவராகவும் இருந்தார்.  

## இதையும் பார்க்க
இந்திய தேசிய காங்கிரஸ் கட்சி தலைவர்கள் பட்டியல்  

## ஆதாரங்கள்
# சோடியம் பைசல்பைட்டு


## தயாரிப்பு
சோடியம் ஐதராக்சைடு அல்லது சோடியம் பைகார்பனேட்டு போன்ற ஒரு பொருத்தமான காரத்துடன் கந்தக டை ஆக்சைடைச் சேர்த்து சூடுபடுத்தினால் சோடியம் பைசல்பைட்டு கரைசலைத் தயாரிக்கலாம்.  

:SO<sub>2</sub> + NaOH → NaHSO<sub>3</sub>  
:SO<sub>2</sub> + NaHCO<sub>3</sub> → NaHSO<sub>3</sub> + CO<sub>2</sub>  

உருவாகும் கரைசலை படிகமாக்க எடுக்கப்பட்ட முயற்சிகளில் சோடியம் டைசல்பைட்டு (Na<sub>2</sub>S<sub>2</sub>O<sub>5</sub>) மட்டுமே கிடைக்கிறது..  

## வினை மற்றும் பயன்கள்

கரைந்துள்ள ஆக்சிசனில் சோடியம் பைசல்பைட்டு நன்கு வினைபுரியுமென்பதால் தொழிற்சாலைகளில் இதை ஒடுக்கும் முகவராகப் பயன்படுத்துகிறார்கள்.  

:2 NaHSO<sub>3</sub> + O<sub>2</sub> → 2 NaHSO<sub>4</sub>  

ஆக்சினேற்ற அரிப்பைத் தடுப்பதற்காக பொதுவாக பெரிய குழாய் அமைப்புகளில் இது சேர்க்கப்படுகிறது. உயிர்வேதியியல் பொறியியல் பயன்பாடுகளில் ஓர் அணு உலையில் காற்றில்லா நிலைமைகளைப் பராமரிப்பதற்கு இச்சேர்மம் உதவியாக இருக்கும்.  
சல்பைட்டு உணவு மற்றும் பானங்கள் பாதுகாப்பிலும் இது பயன்படுத்தப்படுகிறது.
# மோகன் ஜி


**மோகன். ஜி.சத்திரியன்** தமிழ்நாட்டைச் சேர்ந்த தமிழ்த் திரைப்பட இயக்குநர் ஆவார். இவரது முதல் திரைப்படமான பழைய வண்ணாரப்பேட்டை திரைப்பட விமர்சகர்களின் பாராட்டைப் பெற்றது. இவரது இரண்டாவது திரைப்படமான திரௌபதி நல்ல வசூல் சாதனை புரிந்தது. இவர் 2021-இல் ருத்ர தாண்டவம் மற்றும் 2022-இல் பகாசூரன் திரைப்படத்தை இயக்கியுள்ளார். இவரது திரைப்படங்களில் கூறிய கருத்துக்கள், பல்வேறு விமர்சனங்களையும் சர்ச்சைகளையும் உருவாக்கியது.  

## எழுதி இயக்கிய திரைப்படங்கள்
1. பழைய வண்ணாரப்பேட்டை, 2016
1. *திரௌபதி*, 2020
1. ருத்ர தாண்டவம், 2021
1. பகாசூரன், 2023
# ஆஷா சரத்



**ஆஷா ஷரத்** (*Asha Sharath*) ஒரு இந்திய பரதநாட்டிய கலைஞர் மற்றும் நடிகை ஆவார். இவர் மலையாளத் திரைப்படங்கள் மற்றும் மலையாள தொலைக்காட்சித் தொடர்களில் முக்கியமாக பணியாற்றுகிறார். தமிழ், கன்னடம், தெலுங்கு மொழி திரைப்படங்களிலும் இவர் நடிக்கிறார்.  

பரதநாட்டியம், மோகினியாட்டம், குச்சிப்புடி, கதகளி ஆகிய நடனக்கலைகளை நன்கு அறிந்தவர் ஆவார். இவர் *கும்குமப்பூவு* (2011–14) என்ற தொலைக்காட்சி தொடர் மூலம் பிரபலமானார்.  

சக்கரியாயுடே கர்ப்பிணிகள் (2013), திருஷ்யம்(2013), வர்ஷம் (2014), ஏஞ்சல்ஸ் (2014), பாபநாசம் (2015), கிங்க் லையர் (2016), அனுராக கருக்கின் வெள்ளம் (2016), முந்திரிவள்ளிகள் தளிர்க்கும் போல் (2017),புள்ளிக்காரன் ஸ்டாரா (2017), பாகம் மதியே (2018) ஆகிய திரைப்படங்களில் முக்கிய கதாப்பாத்திரங்களில் நடித்ததின்  மூலம் பிரபலமானார்.  

*திருஷ்யம்* மற்றும் *அனுராகா கரிக்கின் வெள்ளம்* ஆகிய படங்களில் சிறந்த துணை நடிகைக்கான இரண்டு பிலிம்பேர் விருதுகளை வென்றார்.  

## தனிப்பட்ட வாழ்க்கை

## தொழில்

## திரைப்படங்கள்

## விருதுகள்
# வாங் குவான்சாங்



**வாங் குவான்சாங்** (**Wang Quanzhang**) (,15 பிப்ரவரி 1976-இல் சீனாவில் பிறந்த வழக்கறிஞரும், பன்னாட்டு மனித உரிமை செயற்பாட்டாளரும் ஆவார். இவர் 2009-இல் **சீன நடவடிக்கைகள்** எனும் மனித உரிமைகளுக்கான தொண்டு நிறுவனத்தை துவக்கியவர் ஆவார்.  

சீன அதிபரும், சீனப் பொதுவுடமைக் கட்சியின் பொதுச் செயலாளருமான சீ சின்பிங்க்கு எதிராக சீனா முழுவதும் வழக்கறிஞர்கள் மற்றும் மனித உரிமை செயற்பாட்டாளர்கள் 9 சூலை 2015 முதல் துவங்கிய போராட்டத்தில் கலந்து கொண்ட வாங் குவான்சாங் மற்றும் பிறரும் **709 கடும் நடவடிக்கை** அல்லது **709 வழக்கில்** வாங் குவான்சாங் ஆகஸ்டு 2015-இல் கைது செய்யப்பட்டார்.
# வேணுகோபால் தூத்



**வேணுகோபால் தூத்** (*Venugopal Dhoot*) என்பவர் ஒரு இந்திய தொழிலதிபர் ஆவார்.மும்பையில் பிறந்தார். *ஃபோர்ப்ஸ்* பத்திரிகையில் வெளியான செய்தியின் படி, 2015 ஆம் ஆண்டில் இந்தியாவின் 61 வது பணக்காரர் ஆவார். இவரது சொத்து மதிப்பு 1.19 பில்லியன் டாலராக இருந்தது,  அவர் வீடியோகானின் நிறுவனர், தலைவர் மற்றும் நிர்வாக இயக்குநர் ஆவார்.  

## தனிப்பட்ட வாழ்க்கை
அவர் ஃபெர்குசன் பொறியியல் கல்லூரியில் தனது படிப்பை முடித்துள்ளார்.
# லுத்லேமைட்டு


**லுத்லேமைட்டு** *(Ludlamite)* என்பது (Fe,Mn,Mg)<sub>3</sub>(PO<sub>4</sub>)<sub>2</sub>•4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒர் அரிய பாசுப்பேட்டுக் கனிமம் என்று இது வகைப்படுத்தப்படுகிறது.  

1877 ஆம் ஆண்டு முதன்முதலில் இங்கிலாந்து நாட்டிலுள்ள கார்ன்வால் மாவட்டத்தில் இருக்கும் வீல்யேன் சுரங்கத்தில் லுத்லேமைட்டு கண்டறியப்பட்டது. 1824 -1880 ஆம் ஆண்டு காலத்தில் வாழ்ந்த இங்கிலாந்து நாட்டின் கனிமவியலாளர் என்றி லுத்லேம் நினைவாக கனிமத்திற்கு இப்பெயர் சூட்டப்பட்டது.  

கருங்கற் தீப்பாறைகளிலும், முந்தைய பாசுப்பேட்டு கொண்டுள்ள கனிமங்கள் குறைக்கும் வினைச்சூழலில் ஒடுக்கமடைந்து ஒரு நீர்வெப்ப மாற்ற உற்பத்திப் பொருளாகவும் இக்கனிமம் தோன்றுகிறது என்ற குறியீட்டால் அடையாளப்படுத்துகிறது.
# மோனா ஷோரி கபூர்


**மோனா ஷோரி கபூர் (Mona Shourie Kapoor)** (பிறப்பு: 1964 பிப்ரவரி 3&nbsp; - இறப்பு: 2012 மார்ச் 25) சாட்டி ஷோரியின் என்பவரின் மகளான இவர் பாலிவுட் திரைப்படத் தயாரிப்பாளர் போனி கபூரின் முதல் மனைவியாவார். போனி கபூருடனான திருமண்த்தில் மூலம் இவருக்கு பாலிவுட் நடிகரான அர்ஜுன் கபூர் என்ற ஒரு மகனும் மற்றும் அன்ஷுலா கபூர் என்ற ஒரு மகளும் உள்ளனர்.  

## வாழ்க்கை
மோனா ஷோரி கபூர் 1964 பிப்ரவரி 3, அன்று இந்தியாவின் தில்லியில் பிறந்தார். 1996 இல் போனி கபூரிடமிருந்து பிரிந்த பிறகு, மோனா தனது மாமியாருடன் மும்பையில் தொடர்ந்து வாழ்ந்தார். இவர் 2012 மார்ச் 25, அன்று இறக்கும் வரை தனது இரண்டு குழந்தைகளுடன் அங்கு வாழ்ந்தார்.  

## தொழில்
மோனா கபூர் மும்பையில் உள்ள மிகப்பெரிய படப்பிடிப்பு அரங்கத்தின் தலைமை நிர்வாக அதிகாரியாக இருந்தார். மோனா ஒரு பன்முகத் தொழிலைக் கொண்டிருந்தார். இவர் 'பிசினஸ் எய்ட்ஸ்' மற்றும் 'மெஷின் எக்ஸ்போர்ட்ஸ்' ஆகியவற்றிற்கான மனிதவளத்தை வெற்றிகரமாக கையாண்டார். அதில் இவர் ஒரு பங்குதாரராகவும் இருந்தார். எஃப்.சி.எல் நிறுவனத்தின் இயக்குநராக, மிதுன் சக்ரவர்த்தி, மூன் மூன் சென் மற்றும் மல்லிகா சாராபாய் ஆகியோர் நடித்திருந்த ஷீஷா என்ற திரைப்படம் மற்றும் தர்மேந்திரா, வினோத் கன்னா, ஸ்ரீதேவி மற்றும் ரஜினிகாந்த்) ஆகியோர் நடித்திருந்த ஃபரிஷ்டே என்ற படங்களுக்கான தயாரிப்பு ஒருங்கிணைப்பாளராகவும் இருந்தார்.  

மோனா 2005இல் இந்திய தில்லி விருதுகளின் நடுவர் உறுப்பினராகவும் பணியாற்றினார்.  
<sup data-ve-ignore="true">&#x5B; *<span title="This claim needs references to reliable sources. (February 2020)">மேற்கோள் தேவை</span>* &#x5D;</sup>  

### தயாரிப்பாளர்
ஹேரா பெரி ( சேகர் சுமன், ரீமா லகூ மற்றும் தனாஸ் குரீம் நடித்த ஸ்டார் பிளஸ் தொலைக்காட்சியில் ஒளிபரப்பப்பட்டது), யுக் (தூர்தர்ஷன்), விலையாட்டி பாபு (தூர்தர்ஷன்) மற்றும் கைஸ் கஹூன் (டிவி) போன்ற வெற்றிகரமான தொலைக்காட்சி நிகழ்ச்சிகளை இவர் தயாரித்தார். யூக் என்ற தொடர் பார்வையாளர்கள் மற்றும் ஊடகங்கள் மற்றும் ஆதரவாளர்களால் பரவலாக பாராட்டப்பட்டது. இந்த தொடர், சுதந்திரப் போராட்டத்தின் பின்னணியில் மற்றும் ஹேமா மாலினி, தாரா சிங், ஜாவேத் கான், நீனா குப்தா, முகேஷ் கன்னா, ஷாபாஸ் கான், பங்கஜ் தீர் போன்ற பல நட்சத்திர நடிகர்கள் நடித்திருந்தனர். மேலும், பல்வேறு பிராந்திய மொழிகளில் ஒளிபரப்பப்பட்டது.  

## இறப்பு
2012 மார்ச் 25, அன்று புற்றுநோய் மற்றும் உயர் இரத்த அழுத்தத்துடன் போராடிய பின்னர் பல உறுப்பு செயலிழப்பு காரணமாக மோனா கபூர் இறந்தார்.
# சுலேகா தல்வால்கர்

**சுலேகா தல்வால்கர் (Sulekha Talwalkar)** இவர் ஓர் மராத்தித் திரைப்படம், தொலைக்காட்சி மற்றும் நாடக நடிகை ஆவார்.  

## தொழில்
மும்பையின் மாதுங்காவின் ராம்நாரைன் ருயா கல்லூரியில் படிக்கும் போது தல்வால்கர் நடிப்பு வாழ்க்கையில் நுழைந்தார். இவர் *நாட்யவாலே* என்ற நாடகக் குழுவின் ஒரு பகுதியாக இருந்தார். அங்கு இவர் *சாட்சியா ஆத் காரட்* என்ற தனது முதல் வணிக நாடகத்தில் நடித்தார். இதே பெயரில் ஒரு திரைப்படம் பின்னர் 2004 இல் இதே போன்ற கதை வரிசையில் உருவாக்கப்பட்டது. இவரது முதல் தொலைக்காட்சி நிகழ்ச்சி ஜீ தொலைக்காட்சியில் ஒளிபரப்பப்பட்ட *தேரி பீ சுப் மேரி பீ சுப்* என்பதாகும். பின்னர் இவர் *அதிகாரி பிரதர்ஸ்* போன்ற பல்வேறு இந்தி தொலைக்காட்சி நிகழ்ச்சிகளில் நடித்தார். 1995 ஆம் ஆண்டில், மகேஷ் மஞ்ச்ரேகர் இயக்கிய மராத்தித் திரைப்படமான *ஆயில் ஷெபாலியில் *ஜாதவ்'' என்ற ஒரு துணை வேடத்தில் நடித்தார்.  

பிரபலமான மராத்தி தொலைக்காட்சி நிகழ்ச்சிகளான அவந்திகா மற்றும் அசம்பவ் போன்றவற்றில் தல்வால்கர் பல்வேறு துணை வேடங்களில் நடித்தார். 2007 ஆம் ஆண்டில், மராத்தி இயக்குநர் சந்திரகாந்த் குல்கர்னியின் படத்தில் நடித்தார். இவரது 2008 ஆம் ஆண்டு திரைப்படமான துஸ்யா மஸ்யத் 1998 ஆம் ஆண்டு ஆங்கில திரைப்படமான ஸ்டெப்மாம் என்பதை அடிப்படையாகக் கொண்டது. இதில் தல்வால்கர் ஷாஷங் என்பவரின் இரண்டாவது மனைவியாக நடித்திருந்தார். 2009 ஆம் ஆண்டில், *டின்ஹிசான்ஜா* என்ற படத்தில் இவர் ஒரு முக்கியக் கதாபாத்திரத்தில் நடித்தார். படம் தலைமுறை இடைவெளி மற்றும் ஒருவரின் வயதான பெற்றோரை கவனித்துக்கொள்வது பற்றியாதாக இருந்தது. சந்தீப் குல்கர்னி இவரது கணவராக நடித்தார் . இவரது உறவினர்களாக நடிகர்கள் ரமேஷ் தியோ மற்றும் அஷலதா வப்கோங்கர் ஆகியோர் நடித்திருந்தனர் . இவரது 2012 திரைப்படமான ''ஷியாம்சே வாட் என்பதில் லீனா என்ற புத்திசாலித்தனமான மனைவியின் முக்கியக் கதாபாத்திரத்தில் நடித்திருந்தார்.  

சமீபத்தில் 2012 இல் இவர் மராத்தி நாடகமான *மகாசாகரில்* சுபோத் பாவே, ஆஷலதா வப்கோங்கர், ஷைலேஷ் தாதர் மற்றும் பல நட்சத்திர நடிகர்களுடன் தோன்றினார். முதலில் ஜெயவந்த் தால்வி எழுதிய இந்த நாடகத்தை 20 ஆண்டுகளுக்குப் பிறகு நடிகை நீலம் ஷிர்கே தனது அஸ்மி புரொடக்சன்ஸ் என்ற பதாகையின் கீழ் மறு ஆக்கம் செய்திருந்தார். நீனா குல்கர்னி என்பவர் இயக்கியிருந்தார். விஜய மேத்தா இயக்கியிருந்தார். நடிகர்களில் விக்ரம் கோகலே, உஷா நட்கர்னி, நானா படேகர், மச்சீந்திர கம்ப்லி மற்றும் பாரதி ஆக்ரேக்கர் போன்ற குறிப்பிடத்தக்கவர்கள் அடங்குவர்.  

## தனிப்பட்ட வாழ்க்கை
தல்வால்கர் அக்டோபர் 8 ஆம் தேதி சுலேகா தாராதர் என்ற பெயரில் பிறந்தார். இவரது பெற்றோருக்கு ஒரே குழந்தையாவார். மும்பை இராஜா ஜார்ஜ் பள்ளி மற்றும் ராம்நரைன் ருயா கல்லூரி ஆகியவற்றிலிருந்து கல்வியை முடித்தார். இவர் இந்தியாவின் சுகாதார சங்கத்தின் முக்கிய சங்கிலியான தல்வால்கர்களின் இயக்குநர்களில் ஒருவரான அம்பர் தல்வால்கரை மணந்தார். இவரது மாமியார் ஸ்மிதா தல்வால்கர் ஒரு திரைப்பட மற்றும் தொலைக்காட்சி தயாரிப்பாளரும் மற்றும் நடிகையுமாவார்.
# நிவேதிதா திவாரி


**நிவேதிதா திவாரி (Nivedita Tiwari)** (பிறந்தது: 1985 நவம்பர் 24) ஜீ தொலைக்காட்சியின் பாகோன்வாலி - பாண்டே அப்னி தக்தீர் என்ற தொடரில் ரன்ஜுன் என்ற வேடத்திலும் & தொலைக்காட்சியின் கங்கா என்ற தொடரில் சுப்ரியா என்ற வேடத்தில் நடித்ததற்காக பிரபலமான இந்திய நடிகையாவார்.  

## ஆரம்ப கால வாழ்க்கை
நிவேதிதா உத்தரப்பிரதேச அயோத்தியில் பிறந்து வளர்ந்தார். அயோத்தியின் ஜே.பி. அகாடமியிலிருந்து பள்ளிப்படிப்பை முடித்த இவர் , தில்லி பல்கலைக்கழகத்தில் ஆங்கில இலக்கியம் பயின்றார்.  

## திரைப்பட மற்றும் தொலைக்காட்சி வாழ்க்கை
கலர்ஸ் தொலைக்காட்சி நிகழ்ச்சியான *பாலிகா வாதுவில்* ஆனந்தி என்றா வேடத்தில் நடிக்க மூன்று பேரில் ஒருவராக தேர்வு செய்யப்பட்டபோது நிவேதிதா ஆரம்பத்தில் அறியப்பட்டார். பின்னர் இவர் *பாகோன்வாலி - பாண்டே அப்னி தக்தீர்* என்ற *படத்தில் ரன்ஜுன்* மிஸ்ரா என்ற பெண்ணாக நடித்த்ரிந்தார். இந்த நிகழ்ச்சி 2010-2012 முதல் ஜீ தொலைக்காட்சியில் ஒளிபரப்பப்பட்டது. இந்த காலகட்டத்தில், *யாகான் மெயின் கர் கர் கெலி* மற்றும் *ஸ்டார் யா ராக்ஸ்டார்* போன்ற நிகழ்ச்சிகளில் நிவேதிதா விருந்தினராக தோன்றினார். இவர் ஒரு நடன நிகழ்ச்சியில் *ராம் மிலாயி ஜோடியின்* ஒரு அத்தியாயத்திலும் தோன்றினார்.  

என்ற திரைப்படத்தில் நிவேதிதா சுரேலி என்ற பெண்ணாக நடித்தார். கௌரவக் கொலைகளைச் சுற்றியுள்ள பிரச்சினைகளைத் திரைப்படம் தொட்டது.  

2012 ம் ஆண்டின் இறுதியில், ஸ்டார் பிளஸ் தொலைக்காட்சியின் என்ற வாராந்திர நிகழ்ச்சியின் இரண்டு வெவ்வேறு அத்தியாயங்களில் தோன்றினார். நிகழ்ச்சியின் ஒவ்வொரு அத்தியாயமும் நிஜ வாழ்க்கை நிகழ்வுகளின் அடிப்படையில் ஒரு வித்தியாசமான கதையை பிரதிபலித்தது. முதல் தோற்றத்தில், ரவி துபே ஜோடியாக அஃப்ரீன் என்ற கதாபாத்திரத்தில் நடித்தார். அத்தியாயம் வரதட்சணை பிரச்சினையில் கவனம் செலுத்தியது. அடுத்து, அங்கித் பாத்லா மற்றும் ரீட்டா பதுரி ஆகியோருடன் ப்ரீத்தி மற்றும் சுனில் ஆகியோரின் கதையையும், அவர்கள் திருமணம் செய்து கொள்வதற்கான போராட்டத்தையும் சொன்ன ஒரு அத்தியாயத்தில் நடித்தார். ராஜ் சிங் அரோரா மற்றும் பல்லவி குப்தா ஆகியோருடன் *யே ஹை ஆஷிகிவியின்* ஒரு அத்தியாயத்திலும் இவர் தோன்றினார்.  

2014 ஆம் ஆண்டில், சஹாரா *ஒன்* தொலைக்காட்சியின் *ஃபிர் ஜீன் கி தமன்னா ஹை* என்பதில் தேவயானியாகவும், *நீலி சத்ரி வாலி என்பதில்* பார்வதியாகவும் நடித்தார் . நிவேதிதா பல தொலைக்காட்சி விளம்பரங்களிலும் தோன்றியுள்ளார்.  

கங்கா என்ற தொடரில் சுப்ரியாவாக நிவேதிதா தோன்றினார் அடுத்ததாக பிரகாஷ் ஜா தயாரிக்கும் பிராடு சயான் படத்தில் காணப்படுகிறார். இவர் தற்போது புது தில்லியைச் சேர்ந்த விஷன் இந்தியா அறக்கட்டளையில் ஒரு ஆராய்ச்சி சக ஊழியராக உள்ளார். இது இளைஞர்களிடையே பொதுத் தலைமையில் செயல்படுகிறது.  

## தனிப்பட்ட வாழ்க்கை
நிவேதிதா படைப்பு எழுத்து, பாடல், வாசிப்பு ஆகியவற்றை ரசிக்கிறார். டைம்ஸ் ஆப் இந்தியாவில் வெளியிடப்பட்ட ஒரு சிறு கவிதையுடன் ஒரு கருத்துக் கட்டுரையும், தனது சொந்த படைப்புகளை தனது வலைப்பதிவில் தவறாமல் இடுகிறார். நிவேதிதா தனது சொந்த ஊரான பைசாபாத்தில் 2011 திசம்பர் 4, அன்று ஸ்வஸ்த் இந்தியாவின் இணை நிறுவனரும் இயக்குநருமான அங்கூர் பெகு என்பவரை மணந்தார்.
# பெருமான் நம்பிப் பல்லவராயன்

**குளத்துழான் திருச்சிற்றம்பல முடையான் பெருமான் நம்பியாரான பல்லவராயர்** (இறப்பு: 1171) எனபவர் இரண்டாம் இராஜராஜ சோழன், இரண்டாம் இராசாதிராச சோழன் ஆகியோர் காலத்தில் சோழர் அரசில் தலைமை அமைச்சராக இருந்தவர் ஆவார். இவர் தொண்டை மண்டலத்தின், ஆமூர்க் கோட்டம், காரிகைக் குளத்தூர் என்ற ஊரைச் சேர்ந்தவர். இவர் *குளத்துழான்* குடியில் பிறந்ததால் குளத்துழான் என்றும் குடிப் பெயர் இவர் பெயரோடிணைந்துள்ளது. *பல்லவராயன்* என்பது இரண்டாம் இராசராச சோழனால் இவருக்கு அளிக்கப் பெற்ற சிறப்புப் பெயராகும்.  

## பணிகள்
இவர் இரண்டாம் இராசராச சோழனின் யானை குதிரை முதலிய எல்லாத் துறைகளுக்கும் தலைவனாகவும், அரசனது அரண்மனை உள்துறைப் பேரலுவலனகவும் இருந்துள்ளார்.  

இரண்டாம் இராசராச சோழன் நோய்வாய்பட்டு இறக்கும் தறுவாயில் இருந்தார். அப்போது அவருக்கு ஒரு வயதில், இரண்டு வயதில் என இரு குழந்தைகள் இருந்தனர். இதனால் இவர்களுக்கு முடி சூட்டாமல், கங்கைகொண்ட சோழபுரத்தில் அரச குமாரர்களை வருவித்து அவர்களுள் விக்கிரம சோழ தேவருடைய பேரனாகிய நெறியுடைப் பெருமாளின் மகன் எதிரிலிப் பெருமாள் என்பவனுக்கு இளவரசுப் பட்டம் கட்டிவிட்டு இரண்டாம் இராசராச சோழன் இறந்து போனார். இதனால் சோழ நாட்டில் ஆட்சி உரிமைக்காக உள்நாட்டுப்போர் நிகழும் சூழல் ஏற்பட்டது. இதனால் பல்லவராயன் விரைந்து செயல்பட்டு பழையாறையில் இருந்த இராசராசனுடைய அந்தப்புர மகளிரையும், இளங் குழந்தைகள் இருவரையும், பரிவாரங்களோடு அழைத்து வந்து, இராசராசபுரத்திலே (தாரசுரத்தில்) காவல்மிக்க இடத்தில் இருக்கச் செய்து காப்பாற்றினானர். இளவரசனாக ஆக்கப்பட்ட எதிரிலிப் பெருமாளை நான்காண்டுக் காலம் வரையிலும் இளவரசனாகவே இருக்கச் செய்து பின்னர் (இரண்டாம்) இராசாதிராசன் என்ற பெர்சூட்டி சோழப் பேரரசனாக ஆக்கினார். இந்த இரண்டாம் இராசாதிராச சோழன் ஆட்சியிலும் தலைமை அமைச்சனாக இருந்து அரசியல் பொறுப்பையும் ஏற்று நடத்தி வந்தார்.  

## திருப்பணிகள்

மயிலாடுதுறைக்கு அருகில் உள்ள பல்லவராயன் பேட்டை என்னும் ஊர் இவரின் பெயரைக் கொண்டே அழைக்கப்படுகிறது. இந்த ஊர் அதற்கு முன்பு குளத்தூர் என்ற அழைக்கப்பட்டுவந்தது. இவ்வூரில் பல்லவராயன் தன் அரசன் பெயரால் இராசராசேச்சுரம் என்னும் கோயிலைக் கட்டி, அதற்கு இறையிலியாக நிலமும் அளித்தார்.  

## போர்கள்
இரண்டாம் இராசராச சோழன் காலத்தில் இவர் பாண்டி நாட்டுப் போரில் ஈடுபட்டுச் சிங்களப் படையை வென்றார். மேலும் இவர் சேரனைப் போரில் வென்று சேரனிடம் இருந்து திறைகொண்டு வந்தார்.
# அலெக்சாண்டர் அர்புசோவ்


**அலெக்சாண்டர் எர்மினிங்கெல்டோவிச்சு அர்புசோவ்** *(Aleksandr Erminingeldovich Arbuzov)* உருசியப் பேரரசைச் சேர்ந்த ஒரு சோவியத் வேதியியலாளர் ஆவார். இவர் 1877 ஆம் ஆண்டு அக்டோபர் மாதம் 12 ஆம் நாள் பிறந்தார். மைக்கேலிசு-அர்புசோவ் வினை என்ற ஒரு வேதி வினையை இவர் கண்டுபிடித்தார்.  

பில்யார்சுக் நகரத்தைச் சேர்ந்த அர்புசோவ் கசான் பல்கலைக்கழகத்தில் அலெக்சாண்டர் மிக்காய்லோவிச்சு சாயிட்செவ்வின் மேற்பார்வைவையில் கல்வி கற்றார் .. 1900 ஆம் ஆண் ஆண்டில் பட்டம் பெற்ற இவர் 1911 ஆம் ஆண்டு அதே பல்கலைக்கழகத்தில் பேராசிரியராக பணியில் சேர்ந்தார். இரண்டாம் உலகப்பொருக்குப் பின்னர் அர்புசோவ் சோவியத் கரிம வேதியியல் நிறுவனத்தின் பொருப்பாளராக நியமிக்கப்பட்டார்.  

1943 ஆம் ஆண்டு அர்புசோவுக்கு உருசியாவின் மாநில விருதான சிடாலின் விருது வழங்கப்பட்டது.  

தான் மேற்கொண்ட அறிவியல் ஆய்வுகளுடன் அர்புசோவ் கூடுதலாக கரிம வேதியியல் வளர்ச்சிக்கு ஒரு சுருக்கமான வழிமுறை என்ற தலைப்பில் நூல் ஒன்றையும் (1948) உருசிய மொழியில் எழுதியுள்ளார்.  

1968 ஆம் ஆண்டு சனவரி மாதம் 22 ஆம் ஆம் நாள் அர்புசோவ் காலமானார்.
# ஷேக் ஜாயித் சாலை


**ஷேக் ஜாயித் சாலை** (in Arabic: شارع الشيخ زايد). (E11 Sheikh Zayed Road) அமீரகத்தின் துபாய் நகரின் முக்கிய நெடுஞ்சாலையாகும் இது (E11 சாலை ) எனவும் குறிப்பிடப்படுகின்றது. துபாய் வர்த்தக மைய ரவுண்டானாவில் தொடங்கி, அபுதாபி எமிரேட்சின் எல்லையான ஜெபல் அலி வரை 55 கிலோமீட்டர் (34 மைல்) கடற்கரைக்கு இணையாக இந்த நெடுஞ்சாலை பயணிக்கிறது.  

## வரலாறு
1993 ஆண்டு முதல் 1998 ஆம் ஆண்டு வரை இச்சாலை பாதுகாப்பு சாலை என்று அழைக்கப்பட்டது. 30 கிலோமீட்டர் (19 மைல்) சாலை விரிவாக்கப்பட்டதை தொடர்ந்து அப்போதைய துபாயின் ஆட்சியாளரான சேக் மக்தூம் பின் ராசித் அல் மக்தூம் இச்சாலைக்கு அப்போதைய ஐக்கிய அரபு எமிரேட்ஸின் தலைவரான ஷேக் சயீத் பின் சுல்தான் அல் நஹ்யானின் பெயரால் ஷேக் ஜாயித் சாலை என பெயரிட்டார்.  

## பிரதான கட்டிடங்கள்
துபாயின் பெரும்பாலான வானளாவிய கட்டிடங்கள் ஷேக் ஜாயித் சாலையில் உள்ளது (முக்கியமான கட்டிடங்கள் : துபாய் மால், புர்ஜ் கலிஃபா). பாம் ஜுமேரா மற்றும் துபாய் மெரினா போன்ற பிற புதிய மையங்களையும் இந்த நெடுஞ்சாலை இணைக்கிறது. இந்த சாலையில் துபாய் மெட்ரோவின் சிகப்பு லைன் பெரும்பாலானவை இயங்குகின்றன. இந்நெடுஞ்சாலையின் பெரும்பகுதிகளில் ஒவ்வொரு திசையிலும் ஏழு முதல் எட்டு தடங்கள் பாதைகள் உள்ளன.
# சிந்து சாஜன்



**சிந்து சாஜன்** ஒரு பள்ளி ஆசிரியர், சமூக செயல்பாட்டாளர், நாடக ஆர்வலர் ஆவார், அவர் அட்டப்பாடியில் பழங்குடி குழந்தைகளின் கல்விக்கும் கலாச்சார மேம்பாட்டிற்கும் தீவிரமாக தன்னை அர்ப்பணித்துள்ளார். அட்டப்பாடியில் பழங்குடி சமூகத்தின் மொழியையும் கலாச்சார பிரச்சினைகளையும் நிவர்த்தி செய்யும் **அகெடு நாயகா (தாய் மொழி) ** என்ற ஆவணப்படத்தை அவர் இயக்கியுள்ளார் .  
சர்வதேச திரைப்படம் ஆவணப்படம் மற்றும் குறும்பட விழாவில் (IDSFFK 2015) அகெடு நாயகா திரையிடப்பட்டது கேரள திரைப்பட அகடாமியால் 2018ஆம் ஆண்டு ஏற்பாடு செய்யப்பட்ட , ,.  
கேரள சர்வதேச குழந்தைகள் திரைப்பட விழாவிலும் (ICFFK 2018)அகெடு நாயகா திரையிடப்பட்டது ,,.  
மும்பை சர்வதேச திரைப்பட விழா 2016இலும் அகெடு நாயகா திரையிடப்பட்டது , and at the All Lights India International Film Festival 2018.  
2015 ஆம் ஆண்டின் சிறந்த ஒளிப்பதிவாளருக்கான கேரள தொலைகாட்சி விருது அகெடு நாயகாவுக்காக வழங்கப்பட்டது. இந்த படத்தின் ஒளிப்பதிவாளர் ஃபோசியா பாத்திமா, கேரள மாநில தொலைக்காட்சி விருதுகள் 2015, இன் சிறந்த ஒளிப்பதிவாளர் விருதைப் பெற்றார்,,  

## குறிப்பிடத்தக்க பணிகள்
அட்டப்பாடியில் பழங்குடி சமூகத்தின் மொழியியல், கலாச்சார பிரச்சினைகளை நிவர்த்தி செய்யும் "அகெடு நாயகா" (மாத்ரூமொழி) என்ற ஆவணப்படத்தை அவர் இயக்கியுள்ளார். அட்டப்பாடி, இருள மக்கள், முடுகர், குறும்பர்களில் மூன்று வகையான பழங்குடியினர் வாழ்கின்றனர், அவர்களின் மொழிகள் ஒன்றுக்கொன்று வேறுபட்டன.  

## தனிப்பட்ட வாழ்க்கை
மலப்புரம் மாவட்டத்தில் திரூரைச் சேர்ந்த இவர், தற்போது பாலக்காடு மாவட்டத்தின் அகளியில் வசித்து வருகிறார். மேலும் அகளியில் உள்ள அரசு தொழிற்கல்வி மேல்நிலைப்பள்ளியில் ஆசிரியராகப் பணியாற்றி வருகிறார். சுற்றுச்சூழல் ஆர்வலரும் ஓவியருமான சாஜனை திருமணம் செய்துகொண்டார். சாஜனின் அனிமேஷன் படமான பச்சிலக்கூடு (மை ஹோம் இஸ் கிரீன்) 2012 ஆம் ஆண்டு நாசிக் சர்வதேச திரைப்பட விழாவில் சிறந்த அனிமேஷன் படத்திற்கான கோல்டன் கேமரா விருதை வென்றது,,. 'ஆண்டின் இளம் பறவை பார்வையாளர்' விருதை மூன்று முறை வென்ற அவரது மகன் மனவ், பறவையியல் மற்றும் இயற்கை வரலாற்றுக்கான செலிம் அலி மையத்தால் வழங்கப்பட்டது, 8 வயதிலிருந்தே பறவைகள் பார்ப்பதில் தீவிரமாக உள்ளது . மகள் மித்ரா அகலி அரசு பள்ளியில் படிக்கும் மாணவி.